[bookmark: _GoBack]Na temelju članka 14. Zakona o zaštiti od požara („Narodne Novine“ broj 92/10, 114/22), Programa  aktivnosti u provedbi posebnih mjera zaštite od požara od interesa za Republiku Hrvatsku u 2025. godini (Zaključak KLASA: 022-03/25-07/38, URBROJ: 50301-29/23-25-2, od 27. veljače 2025.), i članka 46. Statuta Općine Hlebine („Službeni glasnik Koprivničko-križevačke županije“, broj  10/09, 5/13, 3/18, 6/20. i 3/21), Općinska načelnica Općine Hlebine  20. ožujka 2025. godine donosi


ODLUKU 
o ustrojavanju Motriteljsko – dojavne službe za 2025. godinu
  

Članak 1.

Ovom Odlukom ustrojava se Motriteljsko – dojavna služba za područje Općine Hlebine (u daljnjem tekstu: Služba), s ciljem pravovremenog otkrivanja i dojave požara na području Općine Hlebine u razdoblju od 1. lipnja do 30. rujna tekuće godine u vrijeme vrlo velike i velike opasnosti od nastanka požara.  

Članak 2.

Motrenje, ophodnju i dojavu u smislu članka 1. ove Odluke provode:
· DVD Hlebine,
· Službe zaštite u pravnim osobama s povećanom opasnošću za nastajanje i širenje požara,
· Ophodnje i motritelji Hrvatskih šuma d.o.o. – UŠP Koprivnica,
· Općina Hlebine – Komunalni redar. 
· 
Članak 3.

Radi provedbe mjera iz članka 1. ove odluke, DVD Hlebine, i Komunalni redar Općine Hlebine, u dane kada je proglašena vrlo velika ili velika opasnost za nastajanje i širenje šumskih požara, organizira se stalno dežurstvo u vremenu od:
· 14:00 – 20:00 sati radnim danom i subotom,
· 10:00 – 20:00 sati nedjeljom i blagdanima. 

Članak 4. 

U slučaju požara, dojave se vrše na brojeve telefona županijskog Vatrogasnog operativnog centra (ŽVOC) Koprivničko - križevačke županije 193 ili MUP – Područni ured civilne zaštite Varaždin – Služba civilne zaštite Koprivnica 112 (Županijski centar 112).


Osim u ŽVOC – u i Županijskom centru 112, dežurstvo se organizira i u DVD – u Hlebine u vremenu od:
· 00:00 – 24:00 sata.
· 
Dojava požara središnjoj vatrogasnoj postrojbi DVD – u Hlebine obavlja se na broj telefona vatrogasnog zapovjednika: Magdalena Štrfiček na broj mobitela:  099 873 0757.

Dojave koje zaprimi DVD Hlebine i Županijski centar 112 prosljeđuju se u ŽVOC koji angažira potrebne snage za gašenje požara te kontinuirano izvješćuje Županijski centar 112 i PU Koprivničko - križevačke, a prema potrebi i druge službe. 

Članak 5.

Ova Odluka stupa na snagu danom donošenja.  

